Document ID: 32004D0844

ODLOČBA KOMISIJE
z dne 9. novembra 2004
o uvedbi standardnega obrazca za vloge za pravno pomoč na podlagi Direktive Sveta 2003/8/ES o izboljšanju dostopa do pravnega varstva v čezmejnih sporih z uvedbo minimalnih skupnih pravil v zvezi s pravno pomočjo pri takih sporih
(notificirana pod dokumentarno številko K(2004) 4285)
(2004/844/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2003/8/ES z dne 27. januarja 2003 o izboljšanju dostopa do pravnega varstva v čezmejnih sporih z uvedbo minimalnih skupnih pravil v zvezi s pravno pomočjo pri takih sporih (1), in zlasti člena 16(1) Direktive,
po posvetovanju z Odborom, ustanovljenim s členom 17(1) Direktive 2003/8/ES,
ob upoštevanju naslednjega:
(1)
Člen 16(1) Direktive 2003/8/ES določa, da Komisija uvede standardni obrazec za vloge za pravno pomoč in za prenos teh vlog.
(2)
Standardni obrazec za prenos vlog za pravno pomoč med pravosodnimi organi držav članic je bil uveden z Odločbo Komisije K(2003) 1829 (2).
(3)
Standardni obrazec za vloge za pravno pomoč se na podlagi drugega pododstavka člena 16(2) Direktive 2003/8/ES uvede najkasneje do 30. novembra 2004. Obrazec je zato treba uvesti s to odločbo.
(4)
Skladno s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danske, ki je ne zavezuje Direktiva 2003/8/ES, ta odločba ne zavezuje niti je ni dolžna uporabljati -
SPREJELA NASLEDNJO ODLOČBO:
Člen 1
Standardni obrazec za vložitev vlog za pravno pomoč na podlagi Direktive 2003/8/ES je določen v Prilogi.
Člen 2
Ta odločba je naslovljena na države članice.
V Bruslju, 9. novembra 2004

Labels: 12
11
15
5